Jättiseitikki

Jättiseitikki (Cortinarius praestans) on suurikokoinen seitikki, jota tavataan muun muassa Keski-Euroopassa ja Venäjällä, Ruotsissa, jossa se on silmälläpidettävä (NT) sekä Norjassa, jossa se on katsottu vaarantuneeksi (VU), samoin kuin Unkarissa. Joskus sitä on pidetty sukkaseitikin (C. torvus) muotona. Violettiin vivahtava ruskea lakki voi olla 15–18 cm leveä ja lähes valkoinen jalka voi tulla 15 cm korkeaksi. Jalan alaosa on usein paksuuntunut ja suojusjätteinen. Malto on tuoreena valkoista ja haju miellyttävä. Lajia pidetään syötävänä. Suomesta lajia ei ole toistaiseksi varmuudella löytynyt; ainakin se on jalojen lehtipuiden kuten pyökin juurisienenä äärimmäisen harvinainen.

Lähteet 

Seitikit